GiliGold/VAD_KnessetCorpus huggingface dataset:
חיים אורון: יש לך סעיף של כמה מאות מיליוני שקלים שהם כספים קואליציוניים ובזה קנו אתכם, ויש עוד כמה מיליארדי שקלים.
משה גפני: להפך, אותנו מכרו.
משה גפני: ב-2011 לא יהיה מה שהיה אתנו.
משה גפני: מה שיסוכם, יהיה בבסיס התקציב.
משה גפני: תגיד את זה לשר האוצר.
משה גפני: אתה חבר שלו?
משה גפני: תגיד לו.
משה גפני: לא יהיה משא ומתן.
חיים אורון: כל חבר שבא לוועדת הכספים, יש לו התרת נדרים מראש.
משה גפני: אנחנו נאשר את זה כי זה חשוב מאוד.
משה גפני: אני חושב שמשרד החינוך צריך את הכסף וזה בסדר גמור, אבל אני הולך לבדוק את זה.
משה גפני: אתה ידעת על חידוש מבנים?
חיים אורון: אני מציע לבקש את כל הסכומים שהיו בשולחן העגול.
אמנון כהן: כן, את כל ההסכמים.
שירה גרינברג: יש הסכם שגם אנחנו יכולים להעביר.
משה גפני: אני מבקש מה שביקש חבר הכנסת חיים אורון.
משה גפני: אנחנו מבקשים ממשרד האוצר, ממך, להביא לנו כדי שנדע למה אנחנו הולכים ונחליט מי מנהל את המדינה.
פניה קירשנבאום: למה אנחנו צריכים לאשר?
משה גפני: את רוצה שהם יהיו ועדת כספים?
משה גפני: שירה, תעבירי לנו את הפרטים האלה.
חיים אורון: לא שמת לב עת קיימנו את הדיון על בנק ישראל מי בסוף מחליט?
משה גפני: ה צ ב ע ה פנייה מספר 95 – אושרה פה אחד בקשה מספר 30002 – משרד הקליטה
אופיר להב: ההודעה היא בדבר עודפים בסך 241 מיליון שקלים, 75 אחוזים מ-2009 ל-2010, עודפים מחויבים שהמשרד חתום עליהם.
אופיר להב: יש ספקים בכל הנושאים כמו תעסוקה, יזמות, מדענים, קליטה בקהילה, סיוע לאוכלוסיות ייחודיות.
משה גפני: מה זה לימודי יהדות?
קריאה: יש תוכנית מיוחדת.
אמנון כהן: זהות יהודית.
אמנון כהן: יש להם פרוייקט יפה מאוד.
אמנון כהן: חבל שאין מספיק כסף שם כי הפרוייקט הוא פרוייקט יפה.
אמנון כהן: אדוני, ההעברה הזאת היא מצוינת.
אמנון כהן: גם מדענים עולים.
אמנון כהן: הכל יפה.
משה גפני: לא הספיקו לבצע את הפעולות האלה ב-2009?
אופיר להב: מספר סיבות.
אופיר להב: העודפים הגיעו בחלקם בספטמבר.
משה גפני: לא העודפים.
משה גפני: אני שואל על התקציב.
אופיר להב: התקציב ב-2009 הגיע בחלקו בספטמבר.
אופיר להב: כל ההשתתפויות בסך כ-50 או 60 מיליון שקלים הגיעו ב-22 בדצמבר.
אופיר להב: היו לנו העברות פנימיות שבגלל כל מיני נושאים משרד האוצר מנע מאתנו להעביר אותם עד סוף דצמבר, כנ"ל, 22 בדצמבר, מערכת המרכבה נסגרה לנו ב-25 בדצמבר, כלומר, בשלושה ימים לא היה זמן לבצע.
חיים אורון: מה שכאן קורה, זה חלק מהוויכוח על תקציב רב-שנתי.
חיים אורון: זה 25 אחוזים מהתקציב.
חיים אורון: תסתכלו, התקציב היה מיליארד ו-174 מיליון ועכשיו מוסיפים 240 מיליון שקלים.
חיים אורון: כמעט רבע.
חיים אורון: רבע מהתקציב עובר משנה לשנה ואז קוראים לזה תקציב דו-שנתי.
משה גפני: וזה בעצם בלי דיון.
חיים אורון: אנחנו לא יודעים איזה שינויים חלו בין התקציב המקורי לבין זה.
חיים אורון: בעצם רבע מהתקציב עובר ככה.
אופיר להב: ההתחייבויות מפורטות כאן לפי סעיפים.
אופיר להב: כלומר, ההתחייבויות קיימות.
אופיר להב: מדובר בעודפים.
אופיר להב: יש ספקים.
אופיר להב: אני לא עושה כאן עוד שינויים.
משה גפני: לא, אתה מבין לגמרי.
משה גפני: זה בסדר, צריך להעביר את זה, אבל המשמעות של העניין היא שאנחנו לא מנהלים את התקציב.
פניה קירשנבאום: אני מבינה מה שאומר חבר הכנסת אורון כי זה בדיוק מה שקורה לנו, לחברי הכנסת, בדף קשר לבוחר.
פניה קירשנבאום: מה שאתה לא עושה בשנה קודמת, זה עובר לשנה הזאת וזה מצטרף לסכום.
אמנון כהן: סכום קטן.
חיים אורון: ניקח תקציב כמו סיוע בתעסוקה לעולים.
חיים אורון: היו 23 מיליון והתקציב גדל ל-39.
חיים אורון: כלומר, הוא גדל במעל 50 אחוזים.
אופיר להב: התקציב לא גדל.
אופיר להב: התקציב היה קיים בשנה שעברה אלא שחלק גדול ממנו נמצא בהתחייבות.
חיים אורון: מה היה בבסיס התקציב בשנה שעברה?
אופיר להב: אין לי כאן את הנתון, אבל התוספות שהגיעו בסוף שנה שעברה – בשנה שעבר היו תוספות כתוצאה מהסכמים - וכאשר תוספות מגיעות בסוף, נוצרות התחייבויות.
אמנון כהן: כך זה בכל משרד.
אופיר להב: יש לי למשל רופאים שאני משלם עבור תקופת ההתמחות שלהם.
אופיר להב: יש רופאים שמגיעים ואני מתחייב שבשנה הראשונה שלהם כאן, אני אממן את תקופת ההתמחות.
אופיר להב: ההתחייבות קיימת.
חיים אורון: אני שואל שאלה ואולי טמיר או מישהו יעשה לנו את העבודה הזאת.
חיים אורון: איך נראים הסעיפים האלה בתקציב המקורי?
חיים אורון: מה קרה להם בסוף השנה?
חיים אורון: מה קרה במעבר עכשיו משנה לשנה?
חיים אורון: אם תאמר לי שזה הולך באותו כיוון, יש הבדלים של 5 אחוזים בסעיפים, אני מבין שלקראת סוף שנה מתקנים פה ושם.
חיים אורון: אני אומר לך בתחושה שאלה לא הפרופורציות.
חיים אורון: היות שזה רבע מהתקציב, משנים את כל סדרי העדיפויות.
חיים אורון: אם זה כך, מה שווה כל הדיון כאן שקיימנו קודם?
חיים אורון: אם היו מביאים לכאן קודם שבסעיף התחתון שאורי הראה לי אותו עכשיו, של סיוע לאומנים, יש מיליון ו-100 ועכשיו הסכום הוא 6 מיליון.
חיים אורון: אז מתי החליטו לשנות את הפרופורציה מ-1 ל-6?
אודי רימר: אני אסביר.
אודי רימר: את תוספות התקציב האלה אתם אישרתם בשנה שעברה.
אודי רימר: בסוף שנה שעברה המשרד קיבל תוספת תקציב ונכנס לתקנה או לתוכנית הספציפית הזאת של האומנים, התווסף הכסף והכסף הזה אושר.
אודי רימר: מה שקרה הוא שהמשרד לא הספיק לשלם או לבזבז את כל הכסף והוא התחייב, נתן שיק ועכשיו הוא צריך לפרוע אותו.
משה גפני: אלה עודפים.
משה גפני: הטענה היא טענה אחרת.
אופיר להב: אין שינוי סדרי עדיפויות.
אופיר להב: להפך.
אופיר להב: אנחנו שומרים על סדרי העדיפויות של השנה הקודמת.
משה גפני: מה שקורה, כאשר יש תקציב חד שנתי, מגיעה סוף השנה, מתוכננת שה, יש פעילות, נשארים קצת עודפים ומעבירים אותם לשנה הבאה.
משה גפני: היות שמדובר בתקציב דו-שנתי, במהלך המעברים האלה התקציבים משתנים לחלוטין ואז המשרד יכול לקבל החלטה מול משרד האוצר ואנחנו לא בעניין.
משה גפני: אנחנו לא מאשרים תקציב אלא אתם מאשרים אותו.
אודי רימר: אנחנו לא יכולים להעביר בין משרדים ללא אישור שלכם.
חיים אורון: ברגע מיליארד השקלים הנוספים כאן, כמה הם תוספות וכמה הם אי ביצוע?
אודי רימר: אין תוספות.
אודי רימר: הכל אי ביצוע.
חיים אורון: הכל אי ביצוע.
אודי רימר: הכל זה עודפים מחויבים.
אודי רימר: התחייבויות שיצאו.
חיים אורון: הוא אמר שלקראת סוף השנה הם קיבלו כספים נוספים.
אודי רימר: עברו כאן בטח שינויים תקציביים.
חיים אורון: הכל עבר כאן.
חיים אורון: אתם כאן עשרים חבר'ה שעובדים 24 שעות ואנחנו עובדים על זה שעה בשבוע.
חיים אורון: בטח עבר כאן, אני לא אומר שרימו אותנו אבל אני אומר שאם נסתכל עכשיו בהתחלת 2010 על תקציב משרד הקליטה של כאילו 2009, נקבל שני תקציבים שונים בהפרש של רבע מיליארד שקלים.
אופיר להב: הכסף שנמצא כאן, יש לו ייעוד ומטרה.
אודי רימר: אי אפשר להתחייב אתו על דברים חדשים.
חיים אורון: מה היה כתוב בתקציב הספורטאים לפני שנה?
חיים אורון: מישהו יכול להביא ספר?
אופיר להב: בבסיס, 2009 ו-2010, כמו שאמרת, הסעיפים הם בערך זהים.
אופיר להב: אני לא אכנס לסעיף ספציפי כי אין לי את הספר של שנה שעברה, אבל 2009 ו-2010, בבסיס, הסעיפים די זהים.
אופיר להב: השינוי היחיד שהיה, וזה אולי עונה לך על השאלה כמה מתוך 241 ודבר שנוסף, הייתה תוספת בספטמבר, ב-16 בספטמבר 2009 של מאה מיליון שקלים כתוצאה מהסכם של כבוד השרה.
אופיר להב: ה-100 מיליון האלה שהגיעו ב-2009 הגיעו באופן חד פעמי.
אופיר להב: כבר כאשר הם הגיעו בספטמבר, נקבע סדר העדיפויות של החלוקה שלהם, חילקנו אותם כבר בספטמבר, בבקשה שאתם אישרתם, את ה-100 מיליון האלה, וה-100 מיליון האלה נמצאים כאן כי מ-16 בספטמבר היה קשה לעשות ביצוע כי זה היה לפני החגים.
אופיר להב: אם תפתח את ספר התקציב, אתה תגלה שההפרש מתוך ה-241 מיליון, הוא 100 מיליון.
אופיר להב: כלומר, 141 מיליון באוקטובר-נובמבר-דצמבר - יש לנו הרבה דברים שאנחנו משלמים ברבעון, כך שזה תשלום שנגרר ל-2010 - וזה 141 מיליון, ואני מדבר במספרים גסים, ו-100 מיליון הם התוספת שקיבלנו בספטמבר.
משה גפני: ה צ ב ע ה הודעה מספר 30002 – אושרה פה אחד אני אומר באופן ברור שגם בתקציב חד שנתי יש את הבעיה של המעברים והעודפים.
משה גפני: אנחנו צריכים לאשר וזה סיפור.
משה גפני: תקציב דו שנתי הופך להיות סיפור אחר לגמרי.
משה גפני: אנחנו לא מנהלים את התקציב.
משה גפני: שנדע את זה.
משה גפני: כל מי שיצביע על התקציב הדו שנתי, ידע שהכל עובר לאנשי האוצר וזה בסדר, הם אנשים טובים.
משה גפני: אם אנחנו כבר יודעים שאת המדיניות ואת הכסף מנהל השולחן העגול, למה שלא אנשי האוצר ינהלו אותו?
משה גפני: אנחנו מיותרים כאן.
משה גפני: נקבל משכורת ונלך הביתה.
יוגב גרודס: אנחנו מתכוונים לעבור עכשיו על רשימת העודפים אחד לאחד?
יוגב גרודס: כי לא נמצאים כאן כל הרפרנטים.
משה גפני: שיבואו.
טמיר כהן: ביקשנו שיבואו.
יוגב גרודס: השאלה אם אתה רוצה הסבר על כל דבר.
משה גפני: הסבר על הכל.
יוגב גרודס: אנחנו נצטרך להיות כאן עד הלילה.
משה גפני: אז תהיו עד הלילה.
יוגב גרודס: לי אין בעיה.
משה גפני: גם לי אין בעיה.
משה גפני: ההחלטות לא אנחנו מקבלים אלא אתם מקבלים אותן.
משה גפני: הסתבר שגם עופר עיני מקבל החלטות, אז לפחות תנו לנו את הכבוד ותסבירו לנו.
יוגב גרודס: ההסבר של כל עודף הוא אותו הסבר.
משה גפני: מה זה ממשל זמין?
משה גפני: יש רפרנט לעניין?
יוגב גרודס: יש רפרנט אבל הוא לא נמצא.
משה גפני: עוברים להודעה הבאה.
משה גפני: שיבוא במשך היום, מתי שנוח לו.
שירה גרינברג: אם תשאלו שאלות, אנחנו אולי יכולים להתקשר ולברר.
אמנון כהן: שיבוא הרפרנט.
משה גפני: אני הרי לא העברתי בוועדה את תיקון הטעות שהייתה בחוק, על פי בקשתכם.
משה גפני: מה רציתם, שאני אעביר?
משה גפני: יש החלטה של ועדת הכספים ואם אתם לא יודעים, דעו שיש לה פה ושם גם יכולת לקבל החלטה.
משה גפני: אין עודפים.
משה גפני: אני הודעתי למנהל הוועדה שאין עודפים שיעברו בהודעה.
משה גפני: אין אלא אם כן יוחלט על תקציב חד שנתי.
משה גפני: כל עוד יש תקציב דו שנתי, אין מושג כזה שעובר עודף בלי החלטה כאן אלא אם כן שר האוצר יחליט על תקציב חד שנתי, ואז אני אסכים.
יוגב גרודס: אבל אין הבדל בעודפים בין תקציב דו שנתי לשנתי.
משה גפני: אמרתי את הדברים, ואם לא הבנת, אני אסביר לך אחרי כן שוב.
משה גפני: אם אנחנו לא נאשר, יש לך אפשרות לפנות לעופר עיני.
משה גפני: ואם הוא לא עונה לך, תפנה לשרגא ברוש.
משה גפני: הודעה מספר 33003 – משרד החקלאות
דניאלה גרא: הפנייה נועדה להעברת עודפי תקציב משנת 2009 ל-2010 בסך של 267 מיליון ו-916 אלף שקלים.
משה גפני: החטיבה להתיישבות מעבירה 84 מיליון שקלים?
דניאלה גרא: בחטיבה להתיישבות יש הרבה פרוייקטים שאושרו בשנה שעברה, בעיקר למפוני גוש קטיף ופרוייקט לגרעיני איכות, כל מיני פרוייקטים שהתקציב כרגע יושב אצלם.
חיים אורון: איזה פרוייקטים יש מעבר לקו הירוק?
חיים אורון: 50 אחוזים אני יודע על עיוור, אבל תאמרי לי היכן הם.
דניאלה גרא: לא, יש החלטת ממשלה.
דניאלה גרא: 33 אחוזים מהפעילות של החטיבה להתיישבות יהיו ביהודה ושומרון.
חיים אורון: 33 אחוזים ועוד 17 אחוזים, זה 50 אחוזים.
חיים אורון: זה יותר קדוש מאשר עשרת הדברות.
דניאלה גרא: אפשר לראות כאן.
דניאלה גרא: יש כאן 11 מיליון בעודפים, מתוך ה-83 מיליון.
חיים אורון: בעודפים.
דניאלה גרא: בעודפים.
דניאלה גרא: על זה אתה שואל.
אמנון כהן: יש שאלה בנושא הדיג?
דניאלה גרא: יש כאן עודפים, מיליון ו-148 אלף שקלים.
דניאלה גרא: חלק מתקציב הדיג מותנה בהכנסה, מקבלים דמי שירות, אגרות מהדייגים מ-2009, האגרות משולמות בסוף השנה והתקציב השוטף אכן יוצא בתחילת שנת 2010.
משה גפני: מה זה קרן קמח?
דניאלה גרא: קרן מחקר חקלאית.
דניאלה גרא: זאת קרן דו-לאומית עם אמריקה.
דניאלה גרא: יש לקרן תקציב שוטף שעובר משנה לשנה.
דניאלה גרא: יש גם מחקרים רב שנתיים, תלת שנתיים, יש הרשאה, מוציאים את ההתחייבות.
משה גפני: מה התקציב הזה של קרן קמח?
דניאלה גרא: התקציב מחולק לשניים.
דניאלה גרא: אתם לא רואים כאן את כולו כי יש לו חלק שהוא קרן בבנק ישראל כאשר הם מקבלים ריבית כל שנה.
דניאלה גרא: קרן שהוקמה בשנות ה-70 ואחר כך קיבלה עוד תוספת.
דניאלה גרא: הקרן ההיא, אני חושבת שהיא באזור – לא רוצה להטעות אתכם – שהריבית היא בסביבות 10 מיליון שקלים אבל אני לא בטוחה ואני יכולה לבדוק.
דניאלה גרא: התקציב השוטף של קרן קמח הוא עוד כ-7 מיליון שקלים תוספת מעבר לריבית.
משה גפני: איזה מחקרים עושה הקרן הזאת?
דניאלה גרא: כל מיני מחקרים שנוגעים לשתי המדינות.
דניאלה גרא: יש שם ועדה.
משה גפני: הכל בחקלאות.
דניאלה גרא: הכל בחקלאות.
דניאלה גרא: יש שם ועדה גם ישראלית וגם אמריקאית שמתכנסת פעמיים בשנה.
דניאלה גרא: בוחנים דברים רבים ועושים פעילויות משותפות.
חיים אורון: לקח לי עשר דקות לחפש אבל מצאתי.
חיים אורון: בבסיס התקציב סיוע לאומנים וספורטאים עולים, היה 2,3 מיליון שקלים.
אמנון כהן: זאת הטעות.
חיים אורון: עכשיו הסכום הוא 6 מיליון שקלים.
חיים אורון: זה פשוט פי שלוש.
חיים אורון: זה סעיף שכולם מסכימים לו, הוא חיובי, אבל אם כך, למה צריך את בסיס התקציב?
אמנון כהן: היה שר קודם שהכין את התקציב והוא לא לקח את זה בחשבון.
חיים אורון: אתם לא מבינים.
חיים אורון: אני לא מתקיף את משרד הקליטה אלא אני מגן על ועדת הכספים.
אלכס מילר: אני מבין אבל אתה צריך להבין שיש כאן הסכמים קואליציוניים.
אלכס מילר: יש כאן מאה מיליון שקלים שהכנסנו אותם בהסכמים קואליציוניים.
אלכס מילר: אנחנו הכנסנו תוספת תקציבית.
משה גפני: אתה צודק, אבל חבר הכנסת אורון אומר דבר אחד.
משה גפני: הוא אומר שהכל בסדר, והוא לא מדבר נגד משרד הקליטה ובמקרה הזה הוא גם לא מדבר נגד ההסכמים הקואליציוניים.
משה גפני: הוא מדבר על דבר אחר.
משה גפני: אנחנו מאשרים תקציב לא רלוונטי.
משה גפני: זה פשוט לא רלוונטי.
משה גפני: הסיבות לא חשובות.
משה גפני: ה צ ב ע ה הודעה מספר 33003 – אושרה פה אחד
אמנון כהן: בא שר ואומר שבמדיניות שלו הוא רוצה לקצץ.
משה גפני: יאמר את זה בתקציב.
אמנון כהן: הוא אמר.
חיים אורון: בוא נציל את היערות בברזיל ולא נדפיס כאלה ניירות כי הם לא שווים כלום.
משה גפני: הודעה מספר 33004 – משרד החקלאות
דניאלה גרא: תמיכות בייצור החקלאי.
דניאלה גרא: הפנייה נועדה להעביר עודפים משנת 2009 ל-2010.
אמנון כהן: למי תמיכות?
אמנון כהן: לפי איזה קריטריונים?
דניאלה גרא: יש כאן כמה סוגים.
דניאלה גרא: האחד, תמיכות לפי חוק הגליל שזה לפי חוק וזאת סובסידיה לביצים בצפון.
דניאלה גרא: יש כאן עוד תמיכות בביטוח, כאשר המדינה מסבסדת פרמיית ביטוח לחקלאים.
אמנון כהן: נושא חשוב.
משה גפני: ה צ ב ע ה הודעה מספר 33004 – אושרה פה אחד הודעה מספר 32005
אלכס מילר: תמיכות במוצרים ציבוריים.
חיים אורון: אם אתה מחפש את הבורות, זה בור ענקי, ה-3 מיליארד שקלים תמיכות בענפי המשק.
חיים אורון: משם לוקחים אחר כך הרבה כסף.
חיים אורון: תסתכל על המספר הראשון – 3 מיליארד שקלים.
משה גפני: אתה מדבר על הסעיף הקודם.
דניאלה גרא: זה כולל גם תמיכות בתחזוקה.
חיים אורון: המספר הראשון, אתה אישרת 3 מיליארד שקלים.
חיים אורון: הם יודעים שהם צריכים או 3 או 2 מיליארד שקלים.
חיים אורון: הם אפילו מחייכים.
חיים אורון: לכן להם לא איכפת אם זה תקציב שנתי או ארבע-שנתי, כי זה אותו הדבר.
קריאה: לא נמצא כאן הרפרנט.
משה גפני: הודעה מספר 39003 – תקשורת
קריאה: לא נמצא הרפרנט.
משה גפני: הודעה מספר 34002 – תשתיות
אודי רימר: הפנייה נועדה להעביר עודפים למשרד התשתיות, כ-55 מיליון שקלים עודפים, כ-16 מיליון שקלים הם לפיתוח אנרגיות מתחדשות, עוד 8 מיליון שקלים למחקרים בהתייעלות אנרגטית והסכום הבא הגדול כאן הוא תוספת למכוני המחקר.
משה גפני: ה צ ב ע ה הודעה מספר 34002 – אושרה פה אחד הודעה מספר 32003 – תמיכות, משק הדלק
אודי רימר: הפנייה נועדה להעביר עודפים.
אודי רימר: זה סעיף של מלאי דלק חירום.
אמנון כהן: למי נותנים תמיכות?
אודי רימר: זאת לא תמיכה אלא כסף שמשמש למלאי חירום של הדלקים של מדינת ישראל.
חיים אורון: למה הייתם כל כך צמחוניים בדברי ההסבר?
חיים אורון: לפי דברי ההסבר הם אחידים בכולם ואי אפשר לדעת מה עושים.
אודי רימר: כי עד היום העודפים היו עוברים בהודעה ולא היינו מסבירים.
חיים אורון: לא, הם היו עוברים בהודעה כזאת ובוועדה הקודמת היו תאים ומי שהתמצא, הלך וחיפש את ההודעות והיה דורש לעכב אותם לדיון.
חיים אורון: אם מישהו קורא את זה עכשיו, הוא בכלל לא מבין במה מדובר.
חיים אורון: הרי באופן טכני זה לא צריך לבוא לדיון כאן.
משה גפני: לא, אני חושב שזה כן צריך לבוא.
חיים אורון: 21 ימים, זה נכנס לתוקפו באופן אוטומטי.
משה גפני: יש לי ויכוח עם משרד האוצר.
משה גפני: אני הבאתי גם פרוטוקולים שמראים שבתקציב הדו-שנתי אין הודעות אלא צריך להביא לדיון.
משה גפני: הם מתווכחים על זה.
משה גפני: יש ויכוח משפטי.
משה גפני: אבל בסדר, אתה צודק.
משה גפני: זה מה שהיה בעבר.
חיים אורון: כל הפתיח הוא זהה בכולם ואתה צריך לחפור כדי לדעת.
משה גפני: אנחנו מבקשים הסבר יותר מפורט.
חיים אורון: למה אתם עושים את העבודה הזאת כך?
חיים אורון: גם כך אי אפשר להבין כלום ואתם עושים בכוונה שלא יבינו שום דבר.
משה גפני: אנחנו מבקשים פירוט יותר ברור.
חיים אורון: תראה, זה אותו פלט מחשב לגבי כולם.
אודי רימר: כן, אבל לצורך הפנייה הזאת, זאת פנייה שכן הסברתי אותה עכשיו.
אודי רימר: אנחנו צריכים את הכסף הזה כדי לשלם את מלאי החירום.
משה גפני: ה צ ב ע ה הודעה מספר 32003 – אושרה פה אחד הודעה מספר 54003 – רשות לשירותים ציבוריים, חשמל
אודי רימר: כנ"ל.
אודי רימר: זאת פנייה שנועדה לאפשר העברת העודפים לפעילות השוטפת של הרשות.
אודי רימר: אלה כספים שלא הספיקו לבצע למרות שהתחייבו.
משה גפני: זה שלא הספיקו לבצע, תורידו את ההסבר הזה.
משה גפני: את זה אנחנו מבינים.
חיים אורון: כתוב.
חיים אורון: שכר ופעולות.
אודי רימר: זה בעיקר לפעולות שוטפות.
אודי רימר: זה יכול להיות גם שכר דירה.
אודי רימר: זה סכום קטן ואני לא יודע בדיוק.
משה גפני: ה צ ב ע ה הודעה מספר 54003 – אושרה פה אחד הודעה מספר 38002 – מחקר ופיתוח
חיים אורון: הפעם הם הדפיסו אותו דבר על כל הבקשות.
נח הקר: כי אתה לא מחלק את הכסף מחדש.
נח הקר: אתה לא יכול לצאת אתו להרשאות חדשות או לעשות אתו משהו חדש שהוא לא בדיוק התחייבות ספציפית שאושרה בוועדת הכספים בשנה קודמת.
קריאה: הפנייה נועדה להעברת עודפים למדען הראשי במשרד התעשייה, המסחר והתעסוקה.
קריאה: מרבית הפרוייקטים הם פרוייקטים מחקר רב-שנתיים שמתבצעים על פני מספר שנים ולכן יש להעביר את הסכומים משנה לשנה.
קריאה: בנוסף יש כאן פנייה לגבי המחקר והפיתוח הבין לאומי שכולל קרנות דו לאומיות, כמו קרן BSF עליה דיברו קודם.
משה גפני: ה צ ב ע ה הודעה מספר 38002 – אושרה פה אחד
אלון מסר: הפנייה נועדה להעברת עודפים ממשרד המדע לפרוייקטי מחקר רב שנתיים.
משה גפני: ה צ ב ע ה הודעה מספר 19002 – אושרה פה אחד הודעה מספר 07002 – ביטחון פנים אין רפרנט.
אריאל יוצר: הפנייה נועדה להעביר עודפים משנת 2009 ל-2010.
אמנון כהן: למימון של מה?
משה גפני: למימון מפלגות ובחירות.
משה גפני: ה צ ב ע ה הודעה מספר 14001 – אושרה פה אחד הודעה מספר 18002 – רשויות מקומיות, תוכניות הבראה
איתי קורן: בעיקרון אלה שוב כספים של התחייבויות והרשאות בהחלטת ממשלה.
איתי קורן: יש כאן סכומים של מענקי איזון משנה שעברה ותוכניות הבראה.
משה גפני: אם עובר הנושא של מענקי האיזון, התוספת ל-2010, מתי זה יבוא לוועדה?
משה גפני: הרי צריך להעביר לרשויות המקומיות והיה סיכום עם שר האוצר.
איתי קורן: צריך לשאול את נציגי האוצר.
איתי קורן: אני ממשרד הפנים ולא ממשרד האוצר.
משה גפני: מישהו ממשרד האוצר יודע להסביר?
משה גפני: מה צריך לעשות או מה צריך לקרות כדי שהתוספת של מענקי האיזון לרשויות המקומיות ל-2010 תגיע לוועדה.
אריאל יוצר: ברגע שהנושא יסוכם.
משה גפני: הוא סוכם.
אריאל יוצר: מצוין.
אריאל יוצר: צריך להקליד את המספרים במחשב, להחתים את מי שצריך ולהביא את זה לכאן.
אריאל יוצר: אני לא יודע לומר במדויק, אבל אני מניח שזה יהיה בזמן הקרוב.
משה גפני: ה צ ב ע ה הודעה מספר 18002 – אושרה פה אחד הודעה מספר 52002 – ביטחון פנים אין רפרנט.
משה גפני: הודעה מספר 57001 – רשויות מקומיות תקציב פיתוח לרשויות מקומיות במגזרי המיעוטים.
איתי קורן: שוב, עודפים משנה שעברה.
איתי קורן: פעילות שוטפת.
משה גפני: למה ליהודים יש חצי מיליארד שקלים ולמיעוטים יש 115 אלף שקלים?
אריאל יוצר: כך התקשרו בשנת 2009.
אריאל יוצר: הסכום הזה שאתם רואים כאן, לא אומר שזה מה שהיה בתקציב אלא זה אומר שזאת ההתחייבות שנותרה בשנת 2009.
אריאל יוצר: לצורך העניין, יכול להיות שהפעילות הייתה – אני מניח – במספרים הרבה יותר גדולים אבל ההתחייבות הנותרת היא בסכו שרואים כאן.
אריאל יוצר: לכן זה בסיס לא כל כך נכון להשוואה.
משה גפני: למה אתם לא אומרים מה התקציב?
אריאל יוצר: את התקציב, אם אתם רוצים לראות, אין שום בעיה להביא אבל הפנייה הזאת מראה רק את ההתחייבות משנת 2009.
משה גפני: תביאו בישיבה הבאה כדי שלא נחשוב שאתם מפלים לרעה את המיעוטים.
משה גפני: ה צ ב ע ה הודעה מספר 57001 – אושרה פה אחד הודעה מספר 40002 – משרד התחבורה
הרצל בן יהושע: מדובר כאן על כ-15 אחוזים מרביתם הם לנושאי בטיחות.
הרצל בן יהושע: הייתי רוצה לומר שתקציב 2009 אושר למעשה רק במחצית השנייה של שנת 2009.
משה גפני: ה צ ב ע ה הודעה מספר 40002 – אושרה פה אחד הודעה מספר 32006 – רכישת אוטובוסים לתחבורה הציבורית
הרצל בן יהושע: מדובר על סעיף סובסידיה.
הרצל בן יהושע: בגלל האיחור באישור התקציב היה עיכוב בפעולות המשרד.
הרצל בן יהושע: זה סבסוד לרכישת אוטובוסים על ידי החברות.
משה גפני: ה צ ב ע ה הודעה מספר 32006 – אושרה פה אחד
אמנון כהן: זה לרכישת אוטובוסים?
הרצל בן יהושע: כן.
אמנון כהן: למה זה התעכב עד עכשיו?
הרצל בן יהושע: זה לא התעכב.
הרצל בן יהושע: לקח זמן עד שזה אושר.
הרצל בן יהושע: האישור נעשה בשלב מאוחר של השנה.
משה גפני: רביזיה של חבר הכנסת אמנון כהן.
משה גפני: יש לך כבר שתי רביזיות.
משה גפני: האחת על המשרד לשירותי דת ואחת על משרד התחבורה לגבי רכישת אוטובוסים.
משה גפני: הודעה מספר 76002 – תעשייה, פיתוח אזורי תעשייה אין רפרנט.
משה גפני: הודעה מספר 54004 – רשויות פיקוח, הגבלים עסקיים אין רפרנט.
משה גפני: הודעה מספר 06002 – משרד הפנים, תפעול שירותי דת
משה גפני: אל תגיד את זה.
משה גפני: על מה הנושא?
אריאל יוצר: עוברים שם כספים לקניית שירותי כוח אדם לטובת אחזקה ותפעול, תקשורת, דואר וטלפון.
משה גפני: ה צ ב ע ה הודעה מספר 06002 – אושרה פה אחד
אמנון כהן: היו"ר משה גפני: רביזיה לחבר הכנסת אמנון כהן.
אמנון כהן: הודעה מספר 42001 – מענקי שיכון
צחי דוד: הפנייה נועדה להעביר התחייבויות שנותרו מסוף שנת 2009, בעיקר בתחום המשכנתאות, מימון ההסכם עם הבנקים.
משה גפני: אחרי שלקחתם 2 מיליארד שקלים, אתם נותנים לו 28 מיליון שקלים.
צחי דוד: היה תת ביצוע.
צחי דוד: כאשר יהיה אובר ביצוע, נוכל להחזיר.
משה גפני: ה צ ב ע ה הודעה מספר 42001 – אושרה פה אחד
אריאל יוצר: הפנייה נועדה להעביר עודפים.
אריאל יוצר: זה עובר בגין תכנון של קריית הלאום, בניין נוסף שהממשלה מתכננת לבנות ולפעולות מרכזיות שמבצע הדיור הממשלתי.
משה גפני: ה צ ב ע ה הודעה מספר 51001 – אושרה פה אחד הודעה מספר 60001 – חינוך, חידוש מבנים
שירה גרינברג: מדובר בהעברת עודפים משנת התקציב 2009 ל-2010 בגין פיתוח שזה אומר בינוי כיתות לימוד, שיפוצים של מבני חינוך, תשתיות היקפיות.
מגלי והבה: הייתה לנו בעיה עם התקציב של משרד החינוך.
מגלי והבה: אישרנו 90 מיליון שקלים לנושא הסעות.
משה גפני: כן, אבל זה לא קשור.
משה גפני: זה פיתוח.
משה גפני: זה בניית כיתות.
מגלי והבה: לכן אני אתנגד אם הם לא העבירו מה שהחליטה הוועדה.
משה גפני: אבל אם אנחנו מעכבים את זה, אנחנו מעכבים בניית כיתות ואני אפילו לא יודע למי.
מגלי והבה: אני רק אומר לך את הדברים.
משה גפני: אם אתה רוצה לתפוס אותם, לא זה המקרה.
משה גפני: יכול להיות שאתה גורם נזק לבית הספר בשכונה שלך.
משה גפני: אני לא יודע, זה על עיוור, זה על כולם.
משה גפני: אם אתה רוצה לתפוס אותם במשהו, אני אומר לך במה.
משה גפני: ה צ ב ע ה הודעה מספר 600001 – אושרה פה אחד הודעה מספר 53002 – משרד המשפטים הייתה התחייבות שלכם שאתם תאמרו את התוכנית לבינוי בתי הדין הרבניים.
משה גפני: היה מדובר על כך שבתוך חודש יובא העניין הזה.
משה גפני: בא אלי שר המשפטים, אני עיכבתי פנייה, וביקש ממני שאני אעביר אותה וכי תובא תוכנית.
משה גפני: משרד המשפטים לא מטפל בכלל בעניין הזה, אין שום תוכנית על שום דבר.
אשרה רודב: כל הנושא של בינוי בתי הדין הרבניים הועלה בדיוני התקציב שהחלו לא מזמן והוא ייבחן במסגרת סדרי העדיפויות של שר המשפטים.
משה גפני: קודם כל, החלו דיוני התקציב על 2011?
אשרה רודב: נכון.
משה גפני: מתי החלו?
אשרה רודב: לפני בערך כשבוע.
משה גפני: כמה זמן זה יימשך?
אשרה רודב: פחות או יותר שלושה חודשים.
משה גפני: ומה יהיה בתוך המסגרת הזאת?
משה גפני: זאת אומרת, מתי אני אקבל תוכנית?
משה גפני: הרי התקציב יבוא לממשלה ואחר כך לכנסת ואחר כך לכאן.
משה גפני: מתי הוועדה תקבל את התוכנית?
אשרה רודב: במסגרת דיוני התקציב יועלו הדרישות של כל תתי המשרדים תחת סעיף 08, שם גם כלולים בתי הדין הרבניים, ובמסגרת סדרי העדיפויות של המשרד ושר המשפטים ייבחנו הפרוייקטים.
משה גפני: אם את יכולה, תאמרי לאלה שמכינים את התקציב שאני רוצה לקבל תוכנית.
משה גפני: כפי שנאמר, אני רוצה לקבל תוכנית על בינוי בתי הדין הרבניים ולא מעניין אותי סדרי העדיפויות לא של השר ולא של המשרד.
משה גפני: בסופו של דבר אנחנו נצטרך לאשר.
משה גפני: ה צ ב ע ה הודעה מספר 53002 – אושרה פה אחד הודעה מספר 13005 – פיצויים לנפגעים בנזקי רכוש במקרים חריגים, ניהול קרנות הון סיכון
אורי גבע: סעיף 13, סעיף הוצאות שונות שכולל בתוכו הרבה פעילויות של משרדי ממשלה שונים, אני רוצה לציין שמדובר ב-30 מיליון שקלים של החזרי הוצאות מס הכנסה שלילי שמועברים משנה לשנה.
אורי גבע: כמו כן מדובר בנושא הפרטת בנקים בתוכם כלולה הפרטת הבנק לפיתוח התעשייה.
משה גפני: ה צ ב ע ה נגד – 1 הודעה מספר 13005 – אושרה הודעה מספר 12001 – גמלאות ופיצויים מקופת המדינה
יוגב גרודס: קרנות הפנסיה הוותיקות.
אמנון כהן: זה החלק בהסכם?
יוגב גרודס: לא, זה לא חלק.
יוגב גרודס: אלה תשלומים שוטפים לגמלאים.
יוגב גרודס: פשוט לא הספיקו לשלם את הכסף לקראת סוף השנה.
משה גפני: ה צ ב ע ה הודעה מספר 12001 – אושרה פה אחד הודעה מספר 17002 – תיאום פעולות בשטחים אין רפרנט.
משה גפני: הודעה מספר 19003 – משרד המדע
צחי דוד: מדובר על משרד התרבות והספורט ולא על משרד המדע.
צחי דוד: חלק גדול מההעברות הן למוזיאון ישראל, שיפוץ המוזיאון והתחייבויות נוספות בתחום התרבות.
משה גפני: אגב, תמחקו את משרד המדע.
משה גפני: כבר ביקשתי את זה פעם, אבל כנראה אתם לא מוחקים משום שאתם בטוחים שיהיה הסכם קואליציוני ויחברו את המשרדים שוב.
משה גפני: צריך להפריד את המשרדים כי זה מטעה.
משה גפני: ה צ ב ע ה הודעה מספר 19002 – אושרה פה אחד הודעה מספר 43002 – מיפוי ישראל
יוגב גרודס: מרכז למיפוי ישראל עושה עבודות בעיקר בתחום האנליטי ובתחום המיפוי.
יוגב גרודס: חלק מהפרוייקטים הם ארוכי טווח.
משה גפני: ה צ ב ע ה הודעה מספר 43002 – אושרה פה אחד
יוגב גרודס: הרפרנט במילואים אבל דיברתי אתו בטלפון.
יוגב גרודס: פרוייקט מרכבה במשרדי הממשלה, כפי שכולם מכירים, וממשל זמין זה הפרוייקט של הקשר של הממשלה עם הציבור.
משה גפני: ה צ ב ע ה הודעה מספר 83014 – אושרה פה אחד
אשרה רודב: הפנייה נועדה להעביר עודפים.
אשרה רודב: זה בעיקר אחזקה ופעילות שוטפת של נציבות שוויון זכויות.
אשרה רודב: הוצאות הנהלה ואחזקה שוטפות שנעשו לקראת סוף השנה.
פניה קירשנבאום: שוויון זכויות של מי?
אשרה רודב: שוויון זכויות בין האנשים במדינת ישראל.
פניה קירשנבאום: אתה יודע שיש דבר כזה?
משה גפני: יש נציבות שוויון זכויות לאנשים עם מוגבלות.
משה גפני: תביאי יותר פרטים כדי שנדע על מה אנחנו מדברים.
משה גפני: הודעה מספר 05005 – משרד האוצר, לשכת סגן השר יצחק כהן משרד האוצר, אפשר להסביר מה זה לשכת סגן השר יצחק כהן?
אורי גבע: עודפי משרד האוצר מורכבים מעודפים של משרד האוצר ושל רשות המסים.
אורי גבע: משרד האוצר, עודפיו, כולם כרובם, מגיעים מתפעול שוטף בלבד.
אורי גבע: האוצר הוא כולו משרד שאינו ביצועי ולכן ההוצאות הן רק הוצאות של תפעול, אחזקה, תפקוד שוטף וכולי.
מגלי והבה: אנחנו יודעים מה התקציב של סגן השר, וכאן אתה מוסיף לו עוד מיליון שקלים.
אמנון כהן: איפה יש לך מיליון שקלים?
אורי גבע: אני רואה כאן 97 אלף שקלים.
אורי גבע: אני רואה כאן סכום שלדעתי הוא לא גבוה.
מגלי והבה: אדוני, יש כאן שאלה עקרונית.
מגלי והבה: יש את התקציב המוגדר לכל שר ולכל סגן שר.
משה גפני: אבל אלה עודפים.